
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL UAB „ŠAKIŲ VANDENYS“ DIREKTORIAUS IŠRINKIMO IR SKYRIMO
2015 m. rugsėjo 15 d. Nr. AT-887
Šakiai
Vadovaudamasis Lietuvos Respublikos vietos savivaldos įstatymo 48 straipsnio 3 dalimi, Lietuvos Respublikos akcinių bendrovių įstatymo 37 straipsnio 3 dalimi, Lietuvos Respublikos valstybės ir savivaldybių turto valdymo, naudojimo ir disponavimu juo įstatymo 12 straipsnio 2 dalimi bei 23 straipsniu, Lietuvos Respublikos Vyriausybės 2007 m. birželio 6 d. nutarimo Nr. 567 „Dėl savivaldybių turtinių ir neturtinių teisių įgyvendinimo akcinėse bendrovėse ir uždarose akcinėse bendrovėse“ 2.1 ir 2.2 punktais, rajono savivaldybės administracijos direktoriaus 2007 m. liepos 12 d. įsakymu Nr. AT-889 (rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija) patvirtintų Atstovavimo savivaldybei bendrovėse taisyklių 3 punktu bei uždarosios akcinės bendrovės „Šakių vandenys“ įstatų 14 punktu:
1. I š r e n k u  ir  s k i r i u  Kęstutį Vilkauską uždarosios akcinės bendrovės „Šakių vandenys“ direktoriumi nuo 2015 m. rugsėjo 16  d., nustatant jam tarnybinio atlyginimo koeficientą - 4,9 (koeficiento pagrindu imama Lietuvos Respublikos Vyriausybės nutarimu patvirtinta minimali mėnesinė alga).
2.  Į g a l i o j u  laikinai einantį uždarosios akcinės bendrovės „Šakių vandenys“ direktoriaus pareigas Ramutį Janarauską:
2.1. pasirašyti neterminuotą darbo sutartį su Kęstučiu Vilkausku;
2.2. ne vėliau kaip per 5 dienas nuo darbo sutarties pasirašymo dienos pranešti Juridinių asmenų registro tvarkytojui apie bendrovės vadovo išrinkimą.

